**PAPILDOMAS SUSITARIMAS Nr. 10**

**PRIE 2022 M. RUGSĖJO 19 D. RANGOS SUTARTIES NR. 22-2325**

2024 m. rugsėjo \_\_\_ d.

**Panevėžio miesto savivaldybės administracija***,* juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama administracijos direktorės Gintautės Atkočienės, veikiančios pagal Savivaldybės administracijos nuostatus, patvirtintus 2024 m. vasario 29 d. Panevėžio miesto savivaldybės tarybos sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir savivaldybės tarybos 2023 m. kovo 22 d. sprendimo Nr. 1-81 pripažinimo netekusiais galios“ (toliau − Užsakovas), ir

**AB „Panevėžio statybos trestas“,** pagal Lietuvos Respublikos įstatymus įsteigta ir veikianti įmonė, juridinio asmens kodas 147732969, kurios registruota buveinė yra P. Puzino g. 1, Panevėžyje, duomenys apie bendrovę kaupiami ir saugomi  VĮ Registrų centras Panevėžio filiale,atstovaujama generalinio direktoriaus Tomo Stuko, veikiančio pagal bendrovės įstatus (toliau  Rangovas),

toliau kartu vadinami Šalimis, o kiekvienas atskirai – Šalimi, sudarė ir pasirašė šį papildomą susitarimą Nr. 10 (toliau – **„Susitarimas“**) prie 2022 m. rugsėjo 19 d. Rangos sutarties Nr. 22-2325 (toliau – **„Sutartis“**) ir susitarė:

**Preambulė**

**Atsižvelgiant į tai**, kad Užsakovui įvykdžius tarptautinį pirkimą atviro konkurso būdu 2022 m. rugsėjo 19 d. tarp šalių buvo sudaryta Sutartis, pagal kurią Rangovas įsipareigojo parengti darbo projektą, atlikti Panevėžio daugiafunkcinio sporto ir sveikatingumo centro „Aukštaitija“, A. Jakšto g. 1, Panevėžyje, rekonstravimo ir kitus statybos darbus pagal techninį projektą „Panevėžio daugiafunkcinio sporto ir sveikatinimo centro „Aukštaitija“, A. Jakšto g. 1, rekonstravimo projektas“ Nr. A233\_TP;

**Atsižvelgiant į tai,** Užsakovas ir Rangovas 2023 m. kovo 13 d. pasirašė Papildomą susitarimą Nr. 1 / 22-769 dėl naujų Subrangovų pasitelkimo;

**Atsižvelgiant į tai,** Užsakovas ir Rangovas 2023 m. balandžio 20 d. pasirašė Papildomą susitarimą Nr. 2 / 22-1148 dėl Sutarties kainos perskaičiavimo;

**Atsižvelgiant į tai,** Užsakovas ir Rangovas 2023 m. gegužės 22 d. pasirašė Papildomą susitarimą Nr. 3 / 22-1420 dėl Sutarties kainos koregavimo;

**Atsižvelgiant į tai,** Užsakovas ir Rangovas 2023 m. gegužės 29 d. pasirašė Papildomą susitarimą Nr. 4 / 22-1456 dėl Sutarties kainos koregavimo;

**Atsižvelgiant į tai,** Užsakovas ir Rangovas 2023 m. spalio 23 d. pasirašė Papildomą susitarimą Nr. 5 / 22-2340 dėl Sutarties kainos perskaičiavimo, naujų Subrangovų pasitelkimo;

**Atsižvelgiant į tai,** Užsakovas ir Rangovas 2024 m. sausio 15 d. pasirašė Papildomą susitarimą Nr. 6 / 22-62 dėl naujo Subrangovo pasitelkimo;

**Atsižvelgiant į tai,** Užsakovas ir Rangovas 2024 m. balandžio 26 d. pasirašė Papildomą susitarimą Nr. 7 / 22-808 dėl Sutarties kainos perskaičiavimo;

**Atsižvelgiant į tai,** Užsakovas ir Rangovas 2024 m. gegužės 13 d. pasirašė Papildomą susitarimą Nr. 8 / 22-936 dėl Sutarties kainos perskaičiavimo;

**Atsižvelgiant į tai,** Užsakovas ir Rangovas 2024 m. liepos 17 d. pasirašė Papildomą susitarimą Nr. 9 / 22-1338 dėl kainos koregavimo, naujų Subrangovų pasitelkimo;

**Atsižvelgiant į tai,** kad Rangovas 2024 m. rugpjūčio 20 d. raštu Nr. 26-06.45 informavo Užsakovą apie ketinimą pasitelkti naują Subrangovą (UAB „Optika ir technologija“), kurių pajėgumais nesiremiama ir pateikė būtiną informaciją, kvalifikaciją pagrindžiančius dokumentus bei patvirtino, kad Sutartį vykdys tik tokią teisę turintys asmenys;

**Atsižvelgiant į tai,** kad Užsakovas, vadovaudamasis Sutarties 11.6 punktu, sutiko (2024 m. rugpjūčio 21 d. raštas Nr. 19-2644(4.45E)), kad Rangovas papildomai pasitelktų naują Subrangovą;

**Atsižvelgiant į tai**, kad Sutarties 11.7. punkte numatyta – „Šalims tarpusavyje susitarus dėl Subrangovo/Subteikėjo keitimo/atsisakymo ar naujo pasitelkimo, šie keitimai/atsisakymai ar naujas pasitelkimas įforminami raštišku susitarimu, kuris yra Sutarties neatskiriama dalis“.

**Atsižvelgiant į tai**, kad 2024 m. rugsėjo 27 d. statybos dalyvių atstovų pasirašytas Papildomų / nenumatytų ir nevykdomų darbų aptarimo aktas (TP bylos žymuo: HEIMA\_A233\_TP\_SK; HEIMA\_A233\_TP\_SA), kuriame detalizuoti darbai, pateikiant jų kainos apskaičiavimą. Minėtame akte nurodyta, kad „nevykdomų ir papildomai vykdomų darbų bendra vertė yra 399 708,16 Eur be PVM ir šia suma, įvertinus IPb / IPr pokytį, nustatytą 2023 m. balandžio 20 d. Papildomame susitarime Nr. 2 / 22-1148, nustatytą 2023 m. spalio 23 d. Papildomame susitarime Nr. 5 / 22-2340 ir 2024 m. balandžio 26 d. Papildomame susitarime Nr. 7 / 22-808, turi būti koreguojama Sutarties kaina t.y.: Sutarties priedo Nr. 2 Įkainotos veiklos sąrašo 1.1 punkto „Darbai numatyti techninio projekto dalyse (TP bylos žymuo): HEIMA\_A233\_TP\_BD; HEIMA\_A233\_TP\_SP; HEIMA\_A233\_TP\_SA; HEIMA\_A233\_TP\_T; HEIMA\_A233\_TP\_SK; HEIMA\_A233\_TP\_SDO“ suma didinama – 403 582,44 Eur be PVM“;

**Atsižvelgiant į tai**, kad 2024 m. rugsėjo 27 d. statybos dalyvių atstovų pasirašytame Papildomų / nenumatytų ir nevykdomų darbų aptarimo akte nurodyta nevykdomų /keičiamų ir papildomų darbų vertė yra 419 737,12 (keturi šimtai devyniolika tūkstančių septyni šimtai trisdešimt septyni Eur 12 euro ct) be pridėtinės vertės mokesčio bei be IPb / IPr pokyčio (pakeitimo vertė – 419 737,12 Eur be PVM t. y. 1,84 % nuo Rangos sutartyje numatytos pradinės kainos);

**Atsižvelgiant į tai**, kad 2024 m. rugsėjo 27 d. statybos dalyvių atstovų pasirašytame Papildomų / nenumatytų ir nevykdomų darbų aptarimo akte nurodyti Pakeitimai tenkina Sutarties 17.7.2 papunktyje nurodytas aplinkybes bei Lietuvos Respublikos viešųjų pirkimų įstatymo 89 str. 1 d. 3 p. nurodytas aplinkybes.

**Atsižvelgiant į tai**, kad Sutarties 3.4.1. punkte numatyta – „pagal 17.5. papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo“.

**Atsižvelgiant į tai**, kad Lietuvoje įgyvendinant informacinės sistemos „E. sąskaita“ modernizavimo projektą pereinama prie Sąskaitų administravimo bendrosios informacinės sistemos (SABIS). Pilna SABIS eksploatacija pradėta 2024 m. rugsėjo 1 d., o sistema „E. sąskaita“ nebepasiekiama nuo 2024 m. rugpjūčio 30 d.

**Atsižvelgiant į tai**, kad Sutarties 16.5. punkte numatyta – „<...>Techninio pobūdžio pakeitimai įforminami Šalių atstovų pasirašytu susitarimus, kuris yra neatskiriama Sutarties dalis“.

**Todėl**, Šalys sudarė šį Susitarimą dėl kainos koregavimo, naujo Subrangovo pasitelkimo, sąskaitų faktūrų pateikimo tvarkos ir susitarė:

1. Pakeisti, įvertinus 2024 m. rugsėjo 27 d. statybos dalyvių atstovų pasirašytame Papildomų / nenumatytų ir nevykdomų darbų akte nurodytą kainos koregavimo sumą, Sutarties 3.1 punkte nurodytą atliekamų Darbų kainą, - be PVM 23 295 560,30 Eur (dvidešimt trys milijonai du šimtai devyniasdešimt penki tūkstančiai penki šimtai šešiasdešimt Eur 30 euro ct) ir PVM 4 892 067,66 Eur (keturi milijonai aštuoni šimtai devyniasdešimt du tūkstančiai šešiasdešimt septyni Eur 66 euro ct), Darbų kaina su PVM yra 28 187 627,96Eur (dvidešimt aštuoni milijonai šimtas aštuoniasdešimt septyni tūkstančiai šeši šimtai dvidešimt septyni Eur 96 euro ct).
2. Padidinti įkainotos veiklos sąrašo (Sutarties priedas Nr. 2) 1.1 punkto „Darbai numatyti techninio projekto dalyse (TP bylos žymuo): HEIMA\_A233\_TP\_BD; HEIMA\_A233\_TP\_SP; HEIMA\_A233\_TP\_SA; HEIMA\_A233\_TP\_T; HEIMA\_A233\_TP\_SK; HEIMA\_A233\_TP\_SDO“ kainą, padidinat 2024 m. rugsėjo 27 d. statybos dalyvių atstovų pasirašytame Papildomų / nenumatytų ir nevykdomų darbų aptarimo akte nurodyta suma t.y. 403 582,44 (keturi šimtai trys tūkstančiai penki šimtai aštuoniasdešimt du Eur 44 euro ct) be PVM.
3. Šis Susitarimas kartu su 2024 m. rugsėjo 27 d. Papildomų / nenumatytų ir nevykdomų darbų aptarimo aktu yra neatskiriama Sutarties dalis ir galioja kartu su Sutartimi, kurios nuostatos taikomos ir šio Susitarimo atžvilgiu tiek, kiek jos nėra pasikeitusios šiuo Susitarimu.
4. Pakeisti Sutarties 8.2. punktą ir išdėstyti taip:

„Rangovas sąskaitas faktūras teikia tik elektroniniu būdu. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Rangovas gali pateikti pasirinktomis priemonėmis. Europos elektroninių sąskaitų faktūrų standarto neatitinkančią elektroninę sąskaitą faktūrą Rangovas gali teikti tik naudojantis informacinės sistemos SABIS priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis SABIS.“

1. Pakeisti Sutarties 11.1. punktą ir išdėstyti taip:

„Rangovas Sutarties vykdymui pasitelkia subrangovą/subteikėją (us) – UAB „Vekada“ (įmonės kodas 147815824, adresas – Marijonų g. 36, LT-35138 Panevėžys; atliekamų darbų pavadinimas – vidaus ir lauko elektrotechnikos darbai ir silpnų srovių bei automatikos darbai, taip pat elektros iki 1000 V įrengimo, elektros tinklo ir įrenginių iki 1000 V eksploatavimo darbai; atliekamų darbų apimtis – 2,78 proc.), UAB „Alinita“ (įmonės kodas 141619046, adresas –Tinklų g. 7, LT-35115 Panevėžys; atliekamų darbų pavadinimas – mechanikos darbai; atliekamų darbų apimtis – 13,19 proc.), UAB „Tinklita“ (įmonės kodas 305228683, adresas – Justiniškių g. 134 A-211, Vilnius LT-05268; atliekamų darbų pavadinimas – Lauko vandentiekis ir nuotekos; atliekamų darbų apimtis – 1 proc.), UAB „Darvita“ (įmonės kodas 303343605, adresas – Margių k. 3, Margių k., LT-38426 Panevėžio r.; atliekamų darbų pavadinimas – žemės darbai; atliekamų darbų apimtis – 0,5 proc.), UAB „EIT Sprendimai“ (įmonės kodas 226107940, adresas – Rutkausko g. 6, Vilnius LT-05132; atliekamų darbų pavadinimas – Apsauginė signalizacija, lauko elektroniniai ryšiai, elektroniniai ryšiai, gaisrinė signalizacija, procesų valdymas ir automatizacija, įgarsinimo sistema; atliekamų darbų apimtis – 0,86 proc.), UAB „Aliuminio fasadai“ (įmonės kodas 305412441, adresas –Pramonės g. 5, LT-35289, Panevėžys; atliekamų darbų pavadinimas – aliuminio stiklo fasadų įrengimas; atliekamų darbų apimtis– 3,2 proc.), UAB „Stogrenta“ (įmonės kodas 304224283, adresas – Tolminkiemio g. 1A, LT-48178, Kaunas; atliekamų darbų pavadinimas – Stogo apšiltinimo, hidroizoliacijos įrengimo darbai (pagrindinės medžiagos Rangovo); atliekamų darbų apimtis – 0,895 proc.), UAB „Optika ir technologija“ (įmonės kodas 120508473, adresas – Meldų g. 2B, Galgių k., LT-13103 Vilniaus r.; atliekamų darbų pavadinimas – baseino technologinės įrangos bei skiriamosios sienelės tiekimas ir montavimas; atliekamų darbų apimtis – 6,88 proc.), MB „Heima“ (įmonės kodas 304116286, adresas – Smėlio g. 11-24, Vilnius; atliekamų projektavimo darbų pavadinimas – Sklypo planas, Architektūra; atliekamų projektavimo darbų apimtis – 1,83 proc.), UAB „Invila“ (įmonės kodas 304879940, adresas – Piliakalnio g. 7, Vilnius; atliekamų projektavimo darbų pavadinimas – Konstrukcijos; atliekamų projektavimo darbų apimtis – 1,19 proc.),UAB „Alinita“ (įmonės kodas 141619046, adresas – Tinklų g. 7, Panevėžys; atliekamų projektavimo darbų pavadinimas – Vandentiekis ir nuotekų šalinimas, Šildymas, Vėdinimas ir oro kondicionavimas, Šilumos gamyba ir tiekimas (Šilumos punktas), atliekamų projektavimo darbų apimtis – 0,15 proc.), Donatas Matulionis (individualios veiklos pažymėjimo Nr. 155809, adresas – Dvaro g. 21, Molainių k. Panevėžio r. sav.; atliekamų projektavimo darbų pavadinimas – Šilumos tiekimas; atliekamų projektavimo darbų apimtis – 0,13 proc.), UAB „Vekada“ (įmonės kodas 147815824, adresas – Tinklų g. 7, Panevėžys; atliekamų projektavimo darbų pavadinimas – Elektrotechnika; atliekamų projektavimo darbų apimtis – 0,035 proc.), UAB „EIT Sprendimai“ (įmonės kodas 226107940, adresas – Juozo Rutkausko g. 6, Vilnius LT-05132; atliekamų darbų pavadinimas – Apsauginė signalizacija, lauko elektroniniai ryšiai, elektroniniai ryšiai, gaisrinė signalizacija, procesų valdymas ir automatizacija, įgarsinimo sistema; atliekamų projektavimo darbų apimtis – 0,048 proc.), MB „Pamatika“ (įmonės kodas 305642008, adresas – Jonažolių g. 7-159, LT-04138 Vilnius; atliekamų projektavimo darbų pavadinimas – konstrukcijos (pamatai); atliekamų darbų apimtis – 0,03 proc.) (toliau – Subrangovas/Subteikėjas)). Rangovas privalo informuoti Užsakovą apie šios informacijos pasikeitimus, taip pat apie naujus subrangovus/subtiekėjus, kuriuos jis ketina pasitelkti vėliau.“

1. Kitos Sutarties sąlygos lieka nepakeistos.
2. Susitarimas sudaromas lietuvių kalba ir Šalių pasirašomas kvalifikuotu elektroniniu parašu.
3. Susitarimas sudaromas 1 (vienu) egzemplioriumi.

Pridedama:

2024 m. rugsėjo 27 d. Papildomų / nenumatytų ir nevykdomų darbų aptarimo aktas (TP bylos žymuo: HEIMA\_A233\_TP\_SK; HEIMA\_A233\_TP\_SA), 9 lapai.

|  |  |
| --- | --- |
| **Užsakovas**Panevėžio miesto savivaldybės administracijaKodas 288724610Ne PVM mokėtojasLaisvės a. 20, LT- 35200, PanevėžysTel. 8 45 501360El. paštas administracija@panevezys.lt A.s. Nr. LT56 7300 0100 0238 6606AB „Swedbank“Banko kodas 73000 | **Rangovas**AB „Panevėžio statybos trestas“Kodas 147732969PVM mokėtojo kodas LT477329610Registro tvarkytojas – VĮ Registrų centrasP. Puzino g. 1, LT-35173 PanevėžysTel. +370 618 21360elektroninis paštas: pst@pst.ltA.s. Nr. LT96 2150 0510 0004 8794 OP Corporate Bank plc Lietuvos filialas |
| **Užsakovas**Administracijos direktorė Gintautė Atkočienė | **Rangovas**Generalinis direktoriusTomas Stukas |